tartuNLP/wikipedia-smugri-20251201 huggingface dataset:
Waldemar Pitkänen

Waldemar Pitkänen (23. tammikuuta 1926 Jaakkima – 22. heinäkuuta 2008) oli suomalainen näyttelijä. Hän teki uransa suurelta osin Helsingin kaupunginteatterissa.
Ura.
Waldemar Pitkäsen vanhemmat olivat liikkeenharjoittaja Konstantin Pitkänen ja Barbara Mazypek. Hänen aviopuolisonsa oli ohjaaja Maija-Liisa Sutinen. Waldemar Pitkäsen taiteilijan ura alkoi kiinnityksellä Lahden kaupunginteatteriin 1945–1950, mitä seurasi kiinnitys Lappeenrannan kaupunginteatteriin 1952–1961. Ura jatkui Helsingissä. Pitkänen kiinnitettiin Helsingin kansanteatteriin 1963–1965 ja Helsingin kaupunginteatteriin 1965. Hän näytteli kaupunginteatterissa vielä 1980-luvulla.
Pitkäsen roolitehtäviä olivat esimerkiksi Eero ("Seitsemän veljestä"), MacLachlen ("Kuusi toverusta"), Narri ("Loppiaisaatto"), Pentti Akkimus ("Nuori mylläri") ja Boni ("Mustalaisruhtinatar").
Teatterityön ohella Pitkäsellä oli sivurooleja muutamassa suomalaisessa kokoillan elokuvassa. Hän näytteli muun muassa sotamies Kankaan osan Mikko Niskasen elokuvassa "Sissit" (1963) ja Vittavaaran isäntää Jaakko Pakkasvirran draamakomediassa "Ulvova mylläri" (1982).
Pitkänen kuoli vuonna 2008. Hänet on haudattu Hietaniemen hautausmaalle Helsingissä.
Alisa Aarniomäki

Alisa Aarniomäki on suomalainen keppihevosurheilija ja somevaikuttaja. Hän esiintyy myös elokuvassa "Hobbyhorse Revolution". Suomen ulkoministeriön antamat keppihevoset Prinssi Williamille olivat Aarniomäen tekemät.
Aarniomäki on voittanut keppihevosten kouluratsastuksen Suomen mestaruuden kolmesti vuosina 2012, 2022 ja 2023, ja esteratsastuksen Suomen mestaruuden vuonna 2012.
Kiinan ja Portugalin yhteisjulistus

Yhteinen julistus Macaon kysymyksestä tai Kiinan ja Portugalin yhteinen julistus oli Portugalin ja Kiinan kansantasavallan välinen sopimus Macaon asemasta. Sopimuksen koko nimi on Portugalin tasavallan hallituksen ja Kiinan kansantasavallan hallituksen yhteinen julistus Macaosta (, ). 26. maaliskuuta 1987 allekirjoitetussa julistuksessa vahvistettiin prosessi ja ehdot alueen siirtämiseksi Portugalin hallinnosta Kiinan kansantasavallalle. Yhteinen julistus toimi myös Macaon erityishallintoalueen perustuslaissa toteutettujen perusoikeuksien päälähteenä. Prosessi oli muuten samanlainen kuin Yhdistyneen kuningaskunnan vuonna 1997 tekemä Hongkongin luovuttaminen Kiinan suvereniteetille.
Tausta.
1600-luvulle mennessä Portugali oli vakiinnuttanut siirtomaavallan Macaoon saatuaan myönnytyksiä useilta Kiinan hallituksilta. Vuonna 1887 Portugali ja Qing-dynastia allekirjoittivat Kiinan ja Portugalin pöytäkirjaluonnoksen ja Kiinan ja Portugalin Pekingin sopimuksen, joissa Kiina luovutti Portugalille "Macaon ikuiseen miehitykseen ja hallintaan"; kun taas Portugali lupasi hakea Kiinan hyväksynnän ennen Macaon siirtämistä toiseen maahan. Siirtomaavalta jatkui vuoteen 1974, jolloin Neilikkka vallankumous asetti Portugaliin demokraattisen hallinnon, joka pyrki lopettamaan kolonialismin. Kiinan ja Portugalin kahdenväliset neuvottelut johtivat Macaon aseman vahvistamiseen Kiinan alueena Portugalin hallinnon alaisuudessa. Suvereniteetin siirron täydelliset puitteet päätettiin vuonna 1987 Kiinan ja Portugalin yhteisellä julistuksella.
Ehdot.
Julistuksessa määrättiin, että Portugalin hallinto päättyy virallisesti 20. joulukuuta 1999. Vaikka Macaosta tulisi täysi osa Kiinan kansantasavaltaa, Macaolla olisi erityishallintoalueen asema , jolla on täysi autonomia ja itsehallinto sisäasioissa, talouspolitiikassa ja sisäisessä turvallisuudessa. Perustettaisiin "Yksi maa, kaksi järjestelmää" -järjestelmä, joka vapauttaisi Macaon sosialistisesta järjestelmästä ja useista Pekingin keskushallinnon säätämistä laeista.. Macaon kapitalistinen, oikeusjärjestelmä ja liberaali yhteiskunta säilyvät muuttumattomina vähintään 50 vuotta siirron jälkeen. Kiinan hallitus ei peri veroja Macaosta eikä säätäisi Macaon hallintoa koskevia lakeja. Macaon erityishallintoalueella olisi laaja autonomia kaikissa paitsi ulkosuhteissa ja puolustuksessa, jotka pysyisivät Kiinan hallinnassa. Macaolla, jonka nimi on "Macao, Kiina", olisi oikeus tehdä sopimuksia ja järjestelyjä Portugalin ja kansainvälisten järjestöjen kanssa oman kehityksensä vuoksi. Kiinan kansankongressi säätäisi "peruslain", joka virallistaisi joidenkin Kiinan hallituksen perusperiaatteiden kunnioittamisen Macaossa, mutta jättäisi muut alueet koskematta.
Tervajoki (Jyväskylä)

Tervajoki on Keski-Suomessa Laukaassa ja Jyväskylässä virtaava joki, joka alkaa Alasesta Laukaan Vehniällä ja laskee Lehesjärveen Jyväskylän Puuppolassa. Joen nimi on yläjuoksulla Alasesta alkaen Isojoki, keskijuoksulla Kuokankosken jälkeen Kuokanjoki ja alajuoksulla kuivatetun Tervajärven jälkeen Tervajoki. Joki on noin 12 kilometrin pituinen. 
Joen kulku.
Isojoki alkaa Alasen itäpäästä 117,3 metrin korkeudelta mpy. Heti alkupäässä joki alittaa valtatien 4, jonka jälkeen siihen laskee pohjoisesta ojitettujen Hohonsuon ja Peräsuon vesiä tuova Savisillanpuro. Joki kääntyy etelään ja kulkee Alapohjan peltojen kautta valtatien 4 ja seututien 624 välissä. Siihen yhtyy ennen kunnanrajaa Kennäälänlammen laskuoja Tikkakosken lentoaseman suunnalta ja seututien alituksen jälkeen Pajulammen laskuoja. Rajalla jokeen laskee Laukaan puolella Ryönänlampi ja Jyväskylän puolella Terva-Alanen. Jyväskylässä joki alkaa kääntyä Kanavuoren kohdalla länteen Kuokankoskeen asti, ja kosken jälkeen jokea kutsutaan Kuokanjoeksi. Kuokanjoki kulkee kuivatetun Tervajärven kautta, jonka jälkeen joen nimi on Tervajoki. Joki laskee lopulta Puuppolan peltoaukeilla Lehesjärveen. Järven pinnankorkeus on 95 metriä, joten pudotusta joelle kertyy noin 22,3 metriä.
Kuokankoski.
Kuokankoski otettiin mukaan vuonna 1980 julkaistuun Vesihallituksen koski-inventointiin. Kosken keskivirtaamaksi arvioitiin 0,4 kuutiometriä sekunnissa, pituudeksi 150 metriä, leveydeksi neljä metriä ja pudotukseksi 2,5 metriä. Lisätietoihin oli kirjoitettu pato ja vesivoimalaitos, mutta näiden rakentamis- ja lopettamisvuotta ei tunnettu.
Valuma-alue.
Tervajoki sijaitsee Kymijoen vesistön (vesistöaluetunnus 14) Tuomiojärven–Palokkajärven valuma-alueen (14.29) Makkarajoen valuma-alueella (14.296). Tervajoen oman valuma-alueen pinta-ala on noin 61 neliökilometriä, josta 2,4 % on vesistöjä. 12,3 % pinta-alasta on viljelysmaata, jota on Puuppolan, Jylhänperän, Tikka-Mannilan ja Vehniän alueilla. Joen ja siihen laskevien uomien varrella on paikoin laajoja peltoalueita, jotka ovat alttiita tulvimaan ainakin Isojoen yläjuoksulla ja Kuokanjoella. 
Kalasto.
Vuonna 2016 kalastuskunnan antamien tietojen mukaan joessa esiintyviä kalalajeja ovat ahven, hauki, kiiski, lahna ja särki. Taimenta on mahdollisesti havaittu 1990-luvulla, mutta ei myöhemmin. Lisäksi joessa esiintyy joki- ja täplärapua. Vuonna 2023 Kuokankoskesta saatiin koekalastuksessa särkeä ja kivisimppua.
Gerard Martín

Gerard Martín Langreo (s. 26. helmikuuta 2002 Esplugues de Llobregat, Espanja) on espanjalainen jalkapalloilija, joka edustaa FC Barcelonaa. Hän on pelipaikaltaan vasen laitapuolustaja. Martín teki tammikuussa 2025 uuden jatkosopimuksen FC Barcelonan kanssa. Sopimuksen odotetaan kestävän vuoteen 2028 saakka.
Varhainen elämä.
Esplugues de Llobregatissa, Kataloniassa syntynyt Martín muutti perheensä kanssa 5-vuotiaana Sant Andreu de la Barcaan.
Pelityyli.
Martín toimii pääasiassa vasenpana laitapuolustajana, ja häntä on kuvattu "erittäin luotettavaksi merkkaamisessa ja päälläpelaamisessa".
Will Anderson Jr.

William ”Will” Anderson Jr. (s. 2. syyskuuta 2001 Muskegon, Michigan, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on puolustuksen linjamies. Anderson edustaa NFL-joukkue Houston Texansia. Ennen NFL-uraansa hän pelasi Alabaman yliopiston joukkueessa. Texans varasi hänet ensimmäisellä kierroksella kolmannella varausvuorolla . Heinäkuussa 2023 Anderson teki Texansin kanssa nelivuotisen ja noin 35,212 miljoonan dollarin arvoisen tulokassopimuksen. Tulokaskaudellaan 2023 Anderson valittiin Pro Bowl-tähdistöotteluun ja palkittiin kauden parhaana tulokaspuolustajana. Anderson on pelannut 29 NFL:n runkosarjan ottelua. Näissä otteluissa hänellä on yhteensä 82 taklausta, 41 iskua pelinrakentajaan, 18 pelinrakentajan säkitystä, kolme puolustettua heittoa, yksi aiheutettu rähmäys ja yksi rähmäyksen palautus. Anderson on pelannut neljä NFL:n pudotuspelien ottelua. Näissä otteluissa hänellä on 11 taklausta, seitsemän iskua pelinrakentajaan, 4,5 pelinrakentajan säkitystä ja kaksi puolustettua heittoa. Tilastot päivitetty kauden 2024 jälkeen.
Sami Pauni

Sami Pauni (s. 10. kesäkuuta 1974 Espoo) on suomalainen, kansainvälisessä liiketoiminnassa uransa tehnyt johtaja, joka toimii aktiivisesti ihmisoikeusjärjestötyössä erityisesti tyttöjen ja vähemmistöjen oikeuksien puolesta.
Kahden Intiassa vietetyn vuoden jälkeen Pauni hakeutui mukaan ihmisoikeuksia edistävien järjestöjen toimintaan. Vuodesta 2023 hän on toiminut Plan International Suomen hallituksen jäsenenä, vuoden 2025 alusta hallituksen puheenjohtajana . 
Pauni on nostanut julkisessa keskustelussa esiin seksuaali- ja sukupuolivähemmistöjen asemaa liike-elämässä.
Sami Pauni on toiminut pakkausyhtiö Huhtamäki Oyj:n johtoryhmän jäsenenä vuodesta 2015 lähtien vastuualueinaan muun muassa laki-, hallinto-, compliance-, riskienhallinta- ja yritysvastuuasiat. Vuodet 2018-2020 Pauni asui Mumbaissa, Intiassa. Vuosina 2006–2015 hän työskenteli Huhtamäen palveluksessa lakiasiainjohtajana ja juristina. Ennen Huhtamäellä työskentelyään hän toimi asianajajana Roschier Asianajotoimisto Oy:ssä. 
Pauni valmistui oikeustieteen kandidaatiksi Helsingin yliopistosta vuonna 2002 ja suoritti Aalto yliopiston Executive MBA -tutkinnon vuonna 2014. Hän on ollut Rovio Pet Foods Oy:n hallituksen jäsen vuodesta 2023. Hän on Kansainvälisen kauppakamarin (ICC) Suomen valtuuskunnan jäsen (2020–); Arvopaperimarkkinayhdistys ry:n markkinatapalautakunnan jäsen (2013–); sekä Elinkeinoelämän Keskusliitto EK:n lakivaliokunnan jäsen (2013–).
Falloplastia

Falloplastia on kirurginen toimenpide, jossa rakennetaan tai korjataan penis. Leikkausta käytetään usein osana sukupuolenkorjaushoitoa transmiehille, mutta sitä voidaan tehdä myös esimerkiksi vammojen, sairauksien tai synnynnäisten epämuodostumien vuoksi.
Menetelmä.
Falloplastiassa käytetään yleensä kudosta muualta kehosta, kuten kyynärvarresta (radiiaali-kyynärvarsiläppä), reidestä tai vatsasta, peniksen rakentamiseen. Toimenpide voi sisältää useita vaiheita, kuten:
Käyttötarkoitukset.
Falloplastiaa tehdään erityisesti seuraavista syistä:
Riskit ja komplikaatiot.
Kuten kaikkiin kirurgisiin toimenpiteisiin, myös falloplastiaan liittyy komplikaatioriskejä. Yleisimmät riskit ovat infektio, virtsaputken ongelmat, kuten fistelit tai ahtaumat, sekä tuntoherkkyyden heikkeneminen.
Historia.
Falloplastian historia ulottuu 1930-luvulle, jolloin ensimmäiset tällaiset leikkaukset tehtiin. Tekniikat ovat kehittyneet merkittävästi, ja nykyään saavutetaan parempia toiminnallisia ja esteettisiä tuloksia.
Uudenseelanninkampela

 
Uudenseelanninkampela ("Rhombosolea plebeia") on tyynenmerenanturoihin kuuluva kalalaji. Lajia tavataan Tyynestämerestä. 
Koko ja ulkonäkö.
Uudenseelanninkampela kasvaa useimmiten noin 30 cm pitkäksi, mutta voi suurimmillaan saavuttaa 43–45 cm:n pituuden. Laji on ruumiinrakenteeltaan litteä ja vinoneliön muotoinen. Silmät sijaitsevat kalan oikealla kyljellä. Väriltään uudenseelanninkampela on vihertävän tai harmahtavan ruskea ja pystyy vaihtamaan väritystään pohjan mukaan naamioituakseen. Vasen kylki on vaalea.
Levinneisyys ja elintavat.
Uudenseelanninkampelaa esiintyy ainoastaan Uuden-Seelannin lähistöllä. Lajin elinympäristöä ovat niin hiekka-, muta- kuin sorapohjatkin erityisesti merenlahdissa ja satamien lähellä. Ne elävät useimmiten alle 50 metrin syvyydessä. Se syö äyriäisiä, nilviäisiä, monisukasmatoja ja käärmetähtiä.
Uudenseelanninkampela on kaupallisesti merkittävä ruokakala.
Hallava

Hallava on Saran kymmenes studioalbumi, joka julkaistiin 17. tammikuuta 2025.
Éowyn-myrsky

Éowyn-myrsky oli Euroopassa riehunut hirmumyrsky. Se saapui Eurooppaan perjantaina varhain aamulla 24. tammikuuta 2025 ja loppui 27. tammikuuta 2025. Iltaan 24. tammikuuta mennessä sadat tuhannet olivat ilman sähköä. Irlanti ja Skotlanti olivat sulkeneet lähes kaiken toiminnan alueiltaan. Koko syklonin aikana Irlannissa sykloni oli niin voimakas, että oli olemassa hengenvaara, ja ihmisiä oltiin kehotettu pysymään sisätiloissa. Kolme ihmistä oli loukkaantunut ja yksi kuollut syklonissa. Luku nousi myöhemmin viiteen loukkaantuneeseen ja kahteen kuolleeseen.
Norja.
Norjaan oli annettu varoitus syklonista, ja sielläkin oli sähkökatkoja.
Irlanti ja Yhdistynyt kuningaskunta.
Yhteensä noin miljoona ihmistä oli ilman sähköä perjantai-iltana 24. tammikuuta 2025. Irlanti ja Skotlanti olivat kehottaneet ihmisiä pysymään sisätiloissa. Sykloni oli tehnyt paljon tuhoa, ja Irlannissa koulut ja päiväkodit suljettiin, ainoastaan hätäajoneuvot liikkuivat. Hälytyksiä annettiin. Kolme ihmistä oli loukkaantunut syklonissa 24. tammikuuta mennessä. Hengenvaara oli olemassa. Yksi mies kuoli puun kaaduttua hänen autonsa päälle.Perjantain ja lauantain 24.–25. tammikuuta välisen yön aikana suuri jalkapallokenttä kärsi vaurioista ja ja tuulet olivat saavuttaneet 160 kilometrin tuntinopeuden.
1632 (kirjasarja)

1632 on yhdysvaltalaisen kirjailija Eric Flintin luoma vaihtoehtohistoriallinen kirjasarja, jonka ensimmäinen osa, "1632", julkaistiin vuonna 2000. Sarjan kirjoittamiseen on osallistunut Flintin lisäksi useita muita kirjoittajia, ja osa julkaisuista on ammattilaisten toimittamaa fanifiktiota. Sarjan keskeinen juonielementti on aikamatkustus. Ensimmäisenä julkaistun kirjan alussa länsivirginialainen pikkukaupunki siirtyy vuodesta 2000 vuoden 1631 Thüringeniin.
"1632" laajentui 2000-luvulla Assiti Shards -sarjaksi, ja fanifiktiota on julkaistu Grantville Gazette -verkkolehdessä ja lehden painetussa versiossa.
Christian Gonzalez

Christian Gonzalez (s. 28. kesäkuuta 2002 Carrolton, Teksas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Gonzalez edustaa NFL-joukkue New England Patriotsia. Ennen NFL-uraansa hän pelasi Coloradon yliopiston ja Oregonin yliopiston joukkueissa. Patriots varasi hänet ensimmäisellä kierroksella 17. varausvuorolla . Heinäkuussa 2023 Gonzalez teki Patriotsin kanssa nelivuotisen ja yhteensä 15,1 miljoonan dollarin arvoisen tulokassopimuksen. Kaudella 2024 hänet valittiin toiseen All Pro-tähdistöjoukkueeseen. Gonzalez on pelannut 20 NFL:n runkosarjan ottelua. Näissä otteluissa hänellä on yhteensä 76 taklausta, kaksi iskua pelinrakentajaan, yksi pelinrakentajan säkitys, 14 puolustettua heittoa, kolme syötönkatkoa, yksi rähmäyksen palautus, 63 rähmäyksen palautuksella edettyä jaardia ja yksi rähmäyksen palautuksesta tehty touchdown. Tilastot päivitetty kauden 2024 jälkeen.
Kala-luokan kalustolautta

Kala-luokka oli Suomen merivoimien kuuden kalustolautan muodostama alusluokka, jonka alukset rakennettiin 1956-1959 ja olivat käytössä aina 2000-luvun alkuun. Vuonna 2025 osa luokan aluksista on edelleen siviilikäytössä.
Suunnittelu ja rakenne.
Luokan alukset suunniteltiin 1950-luvulla osana Suomen merivoimien sodanjälkeisestä laivojen uudisrakennusta. Vuoden 1955 puolustusvoimien perushankintasuunnitelmaan kuului kuusi kalustolauttaa ja kuusi kalustovenettä. Meripuolustusjoukkojen venetoimikunnan tehtäväksi tuli suunnitella kalustoveneet ja -lautat. Lautoilta vaadittiin kansilastin kuljetuskapasiteetiksi 100 tonnia ja vähintään 38 tonnin yksikkölasti (eli panssarivaunu). Lauttojen tuli kyetä purkamaan lastia myös laiturittomaan rantaan. Saksalaisten toisen maailmansodan aikaisista T-lautoista oli saatu hyviä kokemuksia jatkosodassa ja osittain niiden perusteella lauttojen rakenteeksi valittiin kaksirunkoinen katamaraani leveän lastikannen saamiseksi. Katamaraani oli myös hyvin poikittaisvakaa. Keulassa oli lastausramppi ajoneuvoja varten. Lisäksi lastikannella oli kiinnikkeet miinakiskoille merimiinojen laskua varten. Alkuperäisiin vaatimuksiin kuului myös mahdollisuus purkaa alukset osiin maantiekuljetusta varten kahteen runkoponttooniin ja purettavaan ristikkokansirakenteeseen. Käytännössä maantiekuljetusmahdollisuutta ei juuri käytetty.
Alukset.
Luokan alukset "Kala 1" - "Kala 6" rakennettiin Rauma-Repolan Valkon telakalla sekä Haminan Konepajalla, kolme alusta kummassakin. Alukset toimivat rannikkolinnakkeiden huollossa, rannikkojoukkojen kuljetuksessa sekä yleisesti erilaisissa huolto- ja kuljetustehtävissä. Alustyyppiä pidettiin onnistuneena ja niitä täydentämään ja korvaamaan tehdyt Kampela-luokan kuljetuslautat olivat suurennettuja ja parannettuja malleja Kala-luokasta. Aluksissa oli alkuun vain pieni ohjauskoppi rahtikannen perässä ja niitä kutsuttiin "kelluviksi puhelinkopeiksi". Alukset peruskorjattiin 1975-1980 jolloin niihin rakennettiin isommat kansirakenteet uudistetulla ohjaamolla.
"Kala 4" ja "Kala 5" aseistettiin vuosina 1960-1964 kokeilumielessä saksalaisilla 105 45 32 LT laivatykeillä. Tykit kuitenkin poistettiin laivoista kokeilun jälkeen eikä muita Kala-luokan aluksia aseistettu vastaavasti.
Siviilikäyttö.
Merivoimat luopui Kala-luokan aluksista 2000-luvun alussa, mutta usea alus on yhä käytössä siviilissä. Aluksista "Kala 5" on myyty Harjanti Oy:lle M/S "Hessu"-nimellä ja "Kala 6" Meripojat Oy:lle. Helsingin kaupungin pelastuslaitos osti "Kala 3:n" öljyntorjuntaa varten "Miina"-nimellä. "Kala 4" aiheutti huolta, kun se löydettiin Airiston Helmen hallusta yrityksen tiloihin tehdyn ratsian jälkeen. Alusta on kuitenkin muutettu niin että se soveltuu enemmän turistien kuljetuksen kuin raskaan kaluston siirtoon.
Georgetown (elokuva)

Georgetown on vuonna 2019 ensi-iltansa saanut Christoph Waltzin ohjaama yhdysvaltalainen rikosdraamaelokuva, jonka pääosissa ovat Waltz itse, Vanessa Redgrave ja Annette Bening. Se on Waltzin ensimmäinen teatterielokuvaohjaus.
Elokuva perustuu Franklin Foerin artikkeliin ”The Worst Marriage in Georgetown”, joka julkaistiin "The New York Times Magazine" -lehdessä vuonna 2012. Artikkeli käsittelee Georgetownissa vuonna 2011 tapahtunutta 91-vuotiaan seurapiirihenkilö Viola Herms Drathin murhaa. Drathin murhasi hänen nuorempi toinen aviomiehensä Albrecht Gero Muth, joka tuomittiin 50 vuodeksi vankeuteen vuonna 2014.
Juoni.
Ulrich Mott (Christoph Waltz) on sulavapuheinen ja kunnianhimoinen sosiaalinen kiipijä, joka juonittelee itsensä Washingtonin poliittisiin piireihin avioitumalla itseään paljon vanhemman rikkaan naisen, Elsa Brehtin (Vanessa Redgrave), kanssa. Kun vaimo joutuu henkirikoksen uhriksi, hänestä tulee murhan pääepäilty.
Tuotanto.
Esituotanto.
Christoph Waltz kiinnitettiin elokuvan ohjaajaksi ja pääosan esittäjäksi toukokuussa 2015, jolloin elokuvahankkeen nimi oli alkuperäisartikkelin mukaisesti vielä "The Worst Marriage in Georgetown". Muut pääosien esittäjät, Vanessa Redgrave ja Annette Bening, kiinnitettiin vuoden 2017 aikana.
Kuvaukset.
"Georgetownin" kuvaukset alkoivat Torontossa elokuun alussa ja päättyivät syyskuun puolessa välissä 2017. Alun perin elokuvan kuvausten oli määrä alkaa Montrealissa kesällä 2017.
Ensi-ilta.
"Georgetown" sai maailmanensi-iltansa Tribecan elokuvajuhlilla 27. huhtikuuta 2019. Elokuva julkaistiin rajoitetusti tietyissä elokuvateattereissa Yhdysvalloissa 14. toukokuuta 2021 ja suoratoistopalveluissa 18. toukokuuta 2021.
Vastaanotto.
"Georgetown" on saanut kriitikoilta vaihtelevia arvioita. Rotten Tomatoes -sivuston mukaan 62 prosenttia kriitikoista on antanut elokuvalle myönteisen arvosanan 6,3/10 keskiarvolla. Keräys perustuu 29 arviointiin, joista 18 on ”tuoreita” ja 11 ”mätiä”. Yli 50 käyttäjästä 58 prosenttia on antanut elokuvalle myönteisen arvosanan 3,4/5 keskiarvolla. Metacritic-sivuston mukaan kahdeksan arvostelun perusteella elokuva on saanut 49 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,3/10.
Muğul

Muğul (, myös "Mevağul", Мевағул ja "Mevağal", Мевағал; ) on vuoristo Syrdarjan oikealla rannalla Tadžikistanissa ja Uzbekistanin rajalla. Sen pituus on 35 (tai toisen lähteen mukaan 85) kilometriä ja leveys 12–15 kilometriä. Vuorten keskikorkeus on 1 200–1 300 metriä. Korkein kohta on Muzbek (1 624 metriä). Pohjoisessa Mirzorabotin alanko erottaa Muğulin Quramavuorista.
Muğulvuoret ovat muodostuneet etupäässä paleotsooisen kauden granodioriitista ja sedimenttikivilajeista. Niiden paljaita ja kivisiä rinteitä halkovat syvät veden uurtamat laaksot. Rinteillä on aavikkokasvillisuutta. Vuotuinen sademäärä on 200–250 millimetriä. Hyötykaivannaisiin kuuluvat volframi ja molybdeeni.
Håkan Pörtfors

Sven Håkan Pörtfors (29. toukokuuta 1931 Vaasa – 23. joulukuuta 2010 Helsinki) oli suomalainen näyttelijä. Hän tuli tunnetuksi etenkin musiikillisista rooleistaan.
Ura.
Pörtfors opiskeli teatteritaiteita 1948–1950. Hänellä oli kiinnitys Lilla Teaterniin 1950–1952 ja Wasa Teateriin 1952–1953. Hänen pitkä Svenska Teaternin kautensa alkoi 1953. Pörtforsin läpimurtorooli oli Georg Ehnström näytelmässä "Min kära är en ros" (1962).
Pörtforsin rooleista mainittakoon myös Roger Fleuriot ("Min syster och jag"), Clive ("Femfingerövning"), Christopher ("Resan") ja Finch ("Hur man lyckas i affärer"). Pörtfors sovitti ja ohjasi Svenska Teaternin näytelmät "á la Taube" ja "Stadin kundi". Hän myös näytteli niissä. "Stadin kundi" kertoo Georg Malmstenista ja hänen musiikistaan.
Pörtfors oli mukana kahdessa elokuvassa. Hän näytteli oikeuslääkäriä Jörn Donnerin draamaelokuvassa "Dirty Story" (1984) ja toimi ruotsinkielisenä äänenä Mauri Kunnaksen animaatiossa "Joulupukki ja noitarumpu" (1996).
Pau Cubarsí

Pau Cubarsí Paredes (s. 22. tammikuuta 2007 Bescanó) on espanjalainen jalkapalloilija, joka pelaa keskuspuolustajana Barcelonassa ja Espanjan maajoukkueessa. Hänet tunnetaan puolustustaidoistaan, peliälykkyydestään ja peliä avaavista syötöistään. Häntä pidetään yhtenä maailman parhaista nuorista puolustajista.
Yksityiselämä.
Pau Cubarsí Paredes on kotoisin Bescanósta, Gironasta, Kataloniasta.
Cubarsí puhuu katalaania. Pelatessaan Espanjan olympialaisissa 2024 hän kertoi osallistuvansa haastatteluihin harvoin, koska hän on asunut koko elämänsä Kataloniassa, eikä osaa puhua kunnollista espanjaa.
Seurajoukkueura.
Cubarsí aloitti uransa Gironassa ennen muuttoaan Barcelonaan vuonna 2018. Barcelonan akatemiassa hänestä tuli kolmanneksi nuorin FC Barcelonan pelaaja, joka debytoi UEFA:n nuorisoliigassa 1–1 tasapelissä tšekkiläisen Viktoria Plzeňin kanssa. Hänen edellään ovat ainoastaan Lamine Yamal ja Ilaix Moriba.
Huhtikuussa 2023 hän harjoitteli FC Barcelonan ykkösjoukkueen kanssa ensimmäistä kertaa, päävalmentaja Xavin kutsuttua hänet mukaan. Kolme kuukautta myöhemmin hän allekirjoitti ensimmäisen ammattilaissopimuksensa seuran kanssa.
18. tammikuuta 2024 Cubarsí teki ensimmäisen joukkuedebyyttinsä Unionistas de Salamancaa vastaan ​​Copa del Reyssä. Hän pääsi ensimmäistä kertaa avauskokoonpanoon heti seuraavassa ottelussa Real Betisiä vastaan La Ligassa, päivää ennen hänen 17-vuotias. syntymäpäiväänsä.
12. maaliskuuta 2024 Cubarsí valittiin ensimmäistä kertaa avauskokoonpanoon, hänen ensimmäisessä Mestarien liiga Ottelussaan Napolia vastaan, jolloin hänestä tuli nuorin debytoinut pelaaja 17 vuoden ja 50 päivän ikäisenä Mestarien liigan pudotuspeleissä. Hän rikkoi ennätyksellään David Alaban aikakasemman ennätyksen, kun hän debytoi ottelussa 17 vuoden ja 258 päivän ikäisenä. FC Barcelona voitti ottelun 3-1, ja eteni puolivälieriin. Cubarsí valittiin ottelun jälkeen parhaaksi pelaajaksi.
Huhtikuun 10. päivänä 2024 Cubarsísta tuli nuorin Mestarien liigan puolivälierissä aloittanut puolustaja 17 vuoden ja 79 päivän ikäisenä, rikkoen Moskovan TsSKAn Georgi Shchennikovin aiemman ennätyksen.
Barcelona ilmoitti 9. toukokuuta 2024, että se oli päässyt Cubarsín kanssa yhteisymmärrykseen pelaajasopimuksen jatkamisesta 30. kesäkuuta 2027 asti.
Maajoukkueura.
Cubarsí on edustanut Espanjan alle 15-vuotiaiden jalkapallojoukkuetta aina alle 17-vuotiaisiin asti. Maaliskuussa 2024 Espanjan jalkapallomaajoukkueen päävalmentaja Luis de la Fuente kutsui hänet ensimmäistä kertaa mukaan maajoukkueeseen, kun hän debytoi 1–0-ystävyysottelussa Kolumbiaa vastaan. Hän pääsi kentälle 83. minuutilla korvaten Aymeric Laporten, jolloin hänestä tuli nuorin Espanjassa koskaan pelannut puolustaja 17 vuoden ja 51 päivän ikäisenä, mikä rikkoi Sergio Ramosin aiemmin hallussa pitämän ennätyksen vuodelta 2005.
27. toukokuuta 2024 Cubarsí nimettiin EM-Kisojen 2024 alustavaan joukkueeseen, mutta 7. kesäkuuta hänet kuitenkin suljettiin pois joukkueesta ennen turnausta.
Cubarsí kuitenkin nimettiin mukaan Espanjan alle 23-vuotiaiden jalkapallomaajoukkueen mukaan jalkapallon kesäolympialaisiin 2024. Espanja voitti lopulta kisoista kultaa.
Royal Media Services

Royal Media Services (RMS) on yksityinen kenialainen mediayritys, joka operoi useita suosittuja televisio- ja radioasemia Keniassa. Yrityksen perusti Samuel Kamau Macharia vuonna 1996. Hän on myös yhtiön pääomistaja. Yrityksen kotipaikka on Nairobi.
Yhtiön tarjontaan kuuluvat Kenian suosituimmat radio- ja televisiokanavat: Radio Citizen ja Citizen TV. Vuonna 1999 Nairobista lähetystoiminnan aloittanut Radio Citizen on Kenian suosituin radioasema, joka lähettää ohjelmia swahiliksi. Useat yhtiön kanavat lähettävät ohjelmatarjontaa paikallisilla kielillä kuten luoksi (Ramogi FM) ja kambaksi (Musyi FM).
Janusz Kupcewicz

Janusz Bogdan Kupcewicz (9. joulukuuta 1955 Gdańsk – 4. heinäkuuta 2022) oli puolalainen jalkapalloilija, pelipaikaltaan hyökkäävä keskikenttäpelaaja. Hän oli pituudeltaan 178-senttimetrinen.
Kupcewicz edusti seuratasolla kotimaansa lisäksi Ranskassa, Kreikassa ja Turkissa. Puolassa hän voitti kerran Puolan pääsarjamestaruuden ja Puolan cupin. Hän liittyi maaliskuussa 1976 Puolan A-maajoukkueeseen ja pelasi joukkueessa 21 ottelua, joissa hän teki viisi maalia. Hän kuului joukkueen kokoonpanoon MM-kilpailuissa 1978 ja 1982.
Rosie Mulari

Rosie Mulari (s. 2005 tai 2006) on suomalainen keppihevosurheilija ja yrittäjä. Hän voitti Yhdysvaltain keppihevosmestaruuden vuonna 2024.
Ura.
Mulari aloitti keppihevosharrastuksen 7-vuotiaana. Hän on voittanut urallaan noin 300 keppihevoskilpailua ja erikoistunut kouluratsastuksen vapaaohjelmaan. Mulari voitti elokuussa 2024 ensimmäiset Yhdysvaltain keppihevosmestaruuskilpailut.
Mulari pyörittää keppihevosyritystä, joka valmistaa keppihevosia ja niiden varusteita sekä järjestää kesäleirejä. Hän toimii myös valmentajana.
Medianäkyvyys.
Mularin urasta ovat kirjoittaneet muun muassa The Times ja The Washington Post. Tekeillä on sekä yhdysvaltalainen että norjalainen dokumenttielokuva, joissa hän esiintyy.
Roman Wójcicki

Roman Wójcicki (s. 8. tammikuuta 1958 Nysa) on puolalainen ammattilaisuransa päättänyt jalkapalloilija ja jalkapallovalmentaja.
Wójcicki edusti pelaajana kotimaansa lisäksi Saksassa. Hän voitti urallaan kahdesti Puolan pääsarjamestaruuden ja kerran Saksan pääsarjamestaruuden. Hän aloitti maajoukkueuransa Puolan alle 21-vuotiaiden maajoukkueessa, josta hän liittyi huhtikuussa 1978 Puolan edustusjoukkueeseen. Hän pelasi ammattilaistasolla 61 ottelua ja teki niissä kolme maalia. Hän kuului joukkueen kokoonpanoon MM-kilpailuissa 1978, 1982 ja 1986. Valmentajana hän edusti viimeisimpänä Damla Genciä.
Metyleenidioksibentsyylipiperatsiini

1-(3,4-metyleenidioksibentsyyli)piperatsiini (MDBZP, piperonyylipiperatsiini) on bentsyylipiperatsiiniin (BZP) kanssa samankaltainen kemiallinen yhdiste. Metyleenidioksibentsyylipiperatsiinia on myyty design-huumeena, ja sitä on löydetty jopa ekstaasipillereiden ainesosana.
Moğijon

Moğijon () on Zarafšonin vasemmanpuoleinen sivujoki Tadžikistanin Suğdin maakunnan Pandžakentin piirissä. Sen pituus on 67 kilometriä ja valuma-alueen laajuus 1 100 neliökilometriä.
Moğijon saa alkunsa Hisorvuorten pohjoisrinteiltä. Se virtaa kohti pohjoista ja läpäisee Zarafšonvuoret. Joki saa vetensä jäätiköiltä ja lumikentiltä. Sen keskimääräinen virtaus on 8,35 kuutiometriä sekunnissa. Vettä käytetään maatalouden keinokasteluun.
Emilia Pérez

Emilia Pérez on vuonna 2024 ensi-iltansa saanut Jacques Audiardin ohjaama musikaali- ja rikoselokuva. Se perustuu Boris Razonin romaaniin "Écoute" vuodelta 2018. Elokuva kertoo meksikolaisesta huumekartellipomosta (Karla Sofía Gascón), joka vaihtaa sukupuoltaan ja lavastaa sen jälkeen oman kuolemansa perustaakseen asianajaja Rita Mora Castron (Zoë Saldaña) kanssa hyväntekeväisyysjärjestön auttamaan huumerikollisuuden ja väkivallan uhreja.
"Emilia Pérez" sai eniten Oscar-ehdokkuuksia 13 ehdokkuudella vuoden 2025 gaalassa, joista se palkittiin parhaan naissivuosan Oscarilla (Saldaña).
Svärtinge

Svärtinge on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 4 772 asukasta vuoden 2023 lopussa.
Svärtinge sijaitsee Glan-järven rannalla.
Glan

Glan on Itä-Götanmaan läänissä Ruotsissa sijaitseva järvi, jonka pinta-ala on 79 neliökilometriä ja enimmäissyvyys 23 metriä.
Glan (täsmennyssivu)

Glan voi tarkoittaa seuraavia asioita:
Jursla

Jursla on asuinalue Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2016, jolloin se kasvoi yhteen Åbyn kanssa.
Kimstad

Kimstad on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 1 603 asukasta vuoden 2023 lopussa.
Östra Husby

Östra Husby on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 906 asukasta vuoden 2023 lopussa.
Ljunga

Ljunga on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 745 asukasta vuoden 2023 lopussa.
Saabo

Saabo oli Saabin vuosina 1964–1968 valmistama asuntovaunumalli. Se oli suunniteltu enimmillään neljälle henkilölle ja painoi 230 kiloa. Yhteensä Saaboja valmistui 390 kappaletta.
Kasper Borremans

Kasper Borremans (s. 21. elokuuta 2006 Hyvinkää) on suomalainen maantie- ja cyclocross-pyöräilijä . Hän on vuodesta 2025 lähtien kilpaillut Bahrain Victorious Development Teamissa ja hänellä on sopimus siirtymisestä Team Bahrain Victorious -tallin ykkösjoukkueeseen vuonna 2027.
Borremans saavutti e-pyöräilyn yleisen sarjan MM-pronssia vuonna 2024.
Saavutuksia.
Maantiepyöräily.
Lähteet: First Cycling, Pro Cycling Stats
E3 Saxo Bank Classic, juniorit, kolmas
Junioreiden aika-ajon Suomen-mestaruus
Tour de DMZ, mäkikirikilpailun ja 3. etapin voitto
La Philippe Gilbert juniors, kokonaiskilpailussa kolmas, nuorten kilpailun voitto
Rauhanajo, juniorit, mäkikirikilpailun voitto
Junioreiden maantie- ja aika-ajon Suomen-mestaruus
Aubel-Thimister-Stavelot, kokonaiskilpailussa toinen, 2b-etapin voitto
La Philippe Gilbert juniors, kokonaiskilpailussa kolmas
Cyclocross.
Lähteet: First Cycling, Pro Cycling Stats
X²O Badkamers Trofee Koppenbergcross Melden (CJ), kolmas
Junioreiden Suomen-mestaruus
Norsholm

Norsholm on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 548 asukasta vuoden 2023 lopussa.
Strömsfors

Strömsfors on asuinalue Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2016, jolloin se kasvoi yhteen Krokekin kanssa.
Ankkurikenttä

Ankkurikenttä on Alajärven kaupungissa sijaitseva yleisurheilukenttä, jolla voi myös pelata jalkapalloa. Yleisurheilukenttä koostuu 400m juoksuradasta jolla on 6 rataa ja pääsuoralla 8 rataa. Juoksu-, hyppy sekä heittopaikoilla on kestopinnoite, joka on uusittu vuonna 2021.
Kentän keskusta on nurmella sekä työntöalue hiekalla. Kentän ulkopuolella myös harjoitusalue moukarinheitolle.
Ankkurikentällä pidetään vuosittain Alajärven Osuuspankin sponsoroimat Hippokisat. Hippokisat ovat suunnattu 2 -13 vuotiaille. Alajärvellä Hippokisat ovat olleet suuressa suosiossa saaden usein yli 150 osallistujaa ja jopa yli 180 vuonna 2024.
Ankkurikenttä näkyy myös vahvasti Alajärven kaupungin mainonnassa. Valtatie 16:n varrella on Seppo Leinosen kuvittama 4,5m x 9m kokoinen mainoskyltti, jossa on Alajärven nimikkolinnun sinitiaisen lisäksi kuva Ankkurikentästä.
Åselstad

Åselstad on asuinalue Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2016, jolloin se kasvoi yhteen Norrköpingin kanssa.
Öbonäs

Öbonäs on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 665 asukasta vuoden 2023 lopussa.
Simonstorp

Simonstorp on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 261 asukasta vuoden 2023 lopussa.
Simonstorpissa sijaitsee palokuntamuseo.
Graversfors

Graversfors on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 650 asukasta vuoden 2023 lopussa.
Herstadberg

Herstadberg on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 238 asukasta vuoden 2023 lopussa.
Eksund

Eksund on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 497 asukasta vuoden 2023 lopussa.
Berga (Norrköping)

Berga on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 268 asukasta vuoden 2023 lopussa.
Marby och Marbystrand

Marby och Marbystrand on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 308 asukasta vuoden 2023 lopussa.
Lundby och Malm

Lundby och Malm on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 383 asukasta vuoden 2023 lopussa.
Kartlandet och Ringstadmo

Kartlandet och Ringstadmo on taajama Norrköpingin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 264 asukasta vuoden 2023 lopussa.
Maitrī

Maitrī (, ) tarkoittaa hyväntahtoisuutta, rakastavaisuutta, ystävällisyyttä, ystävyyttä, hyvää tahtoa ja aktiivista kiinnostusta muita kohtaan. Buddhalaisuudessa metta (rakastava ystävällisyys) ei ole vain tunne, vaan tietoisesti vaalittu mielentila, jossa huomio keskitetään muiden onnellisuuteen. 
Hyväntahtoisuuden kehittäminen (mettā bhāvanā) on suosittu buddhalaisen meditaation muoto.
Buddha opettaa suhtautumaan kaikkiin olentoihin samalla tavalla kuin äiti suhtautuu rakastavasti omaan lapseen ​​ja kasvattamaan rajatonta hyvää tahtoa koko kosmokselle.
Meemikolikko

Meemikolikko () on nettimeemiin perustuva kryptovaluutta.
Ensimmäinen meemikolikko oli Dogecoin. Sen lisäksi suosituimpia meemikolikkoja ovat olleet Shiba Inu ja Pepe. Meemikolikot nousivat suosioon 2020-luvun alussa. Näistä erityisesti menestyi Dogecoin Elon Muskin markkinoidessa sitä. Meemikolikot saattavat saada alkunsa vitseinä, jotka kuitenkin keräävät kiinnostuneita seuraajia. Yleensä ne nähdään pikemminkin viihteellisinä kuin käyttökelpoisina. Meemikolikko kuitenkin perustuu muiden kryptovaluuttojen tavoin lohkoketjuteknologiaan. Usein meemikolikkoon yhdistetään jotain animoitua hahmoa tai eläintä esittävä meemikuva. Kuka tahansa voi luoda lohkoketjualustalle nopeasti oman meemikolikkonsa. Näkyvyys sosiaalisessa mediassa voi luoda meemikolikolle arvoa, joka kuitenkin helposti romahtaa. Matala yksikköhinta ja korkea volatiliteetti ovatkin meemikolikoille tyypillisiä piirteitä.
Meemikolikosta saavat yleensä tuottoja hyvin pian hankkeeseen mukaan lähtevät sijoittajat, jotka usein ovat meemikolikon perustajia, näiden läheisiä tai muita aikaisessa vaiheessa uuteen meemikolikkoon huomionsa kiinnittäneitä. Sijoitetun rahan menettäminen on huomattavan todennäköistä. Tammikuussa 2025 Donald ja Melania Trump toivat markkinoille omat meemikolikkonsa. $TRUMP-meemikolikon arvo nousi kymmeniin miljardeihin dollareihin. Hieman aiemmin oman meemikolikkonsa oli lanseerannut nettipersoona Haliey Welch, jonka meemikolikon arvo nousi 20 minuutiksi lähes puoleen miljardiin dollariin.
Helmikuussa 2025 Keski-Afrikan tasavalta julkaisi virallisen meemikolikkonsa, $CAR, ensimmäisen kolikon, Sangon, epäonnistumisen jälkeen.
B. Braun Melsungen

B. Braun Melsungen AG on saksalainen, yksi suurimmista yrityksistä ja maailmanlaajuisesti johtava terveydenhuoltoalan yritys. Se valmistaa anestesia- ja tehohoitoon lääkkeitä ja tavikkeita. Näiden lisäksi yritys valmistaa kirurgisia tarvikkeita, dialyysilaitteita ja -tarvikkeita sekä tuotteita avoterveydenhoidon käyttöön. Yrityksellä on tytäryhtiöitä 64 maassa. Yrityksen toiminta alkoi vuonna 1839, kun Julius Wilhelm Braun osti Saksan Melsungenissa sijaitsevan Rosen-apteekin.
Palosaaren kirjasto

Palosaaren kirjasto on Vaasassa Palosaarella torin vieressä sijaitseva kirjastorakennus. Palosaaren kirjasto perustettiin vuonna 1901, mutta se sai oman kirjastorakennuksen vasta vuonna 1929. Kirjasto perustuu arkkitehti Carl Schoultzin piirrustuksiin. Kirjaston toimintaa on aiottu lopettaa vuosien varrella useaan kertaan. Vuonna 1942 kirjastosta suunniteltiin ammattillista oppilaitosta ja vuosina 1939, 2015, 2019 ja 2024 kirjastoa oltiin sulkemassa säästösyistä.
Sulkeutumisen uhka.
Huhtikuussa 2024 Vaasan kulttuuri- ja opetuslautakunta päätti Palosaaren kirjaston sulkemisesta osana suurempaa säästöohjelmaa. Lautakunnan päätöksessä määrättiin kirjaston lakkauttavan toimintansa syyskuun 2024 loppuun mennessä ja tilojen oltava tyhjänä vuoden loppuun mennessä. Vastaavia sulkemisehdotuksia Palosaaren kirjastolle oltiin valtuustossa käsitelty vuosina 2015 ja 2019. Päätös oli paljolti kritisoitu lähialueen asukkaiden keskuudessa. Kirjaston lakkauttamista vastaan kerättiin adressiin nimiä ja kirjaston edessä pidettiin 20 henkinen mielenosoitus.
Adressiin kirjaston sulkemista vastaa kerättiin lopulta 2800 nimeä, joka on hieman yli puolet Palosaaren sen hetkisestä väestöstä. Syyskuusa 2024, kun alkuperäisen päätöksen mukaan kirjaston toiminta piti lakkauttaa, kulttuuri- ja liikuntalautakunnan puheenjohtaja Ida Jousmäki esitti, ettei Palosaaren kirjastoa lakkautettaisi. Esityksessä ehtona oli että kaupunginvaltuuston pitäisi myöntää kirjastolle 137 300 euron lisämääräraha. Lautakunta kannatti esitystä yksimielisesti. 11. marraskuuta 2024 kaupunginvaltuusto keskusteli kirjaston toiminnan jatkamisesta. ”Präntöön pormestari” Heimo Hokkanen kristillisdemokraateista teki lisämäärärahan myönnöstä esityksen, jota Kimmo Kyökkä perussuomalaisista kannatti. Esitys meni äänestykseen, jossa äänet jakautuivat 32–23 esityksen puolesta, ja kirjaston toimintaa jatkettiin.
Oscar Onley

Edgar Oscar Onley (s. 3. lokakuuta 2002 Kelso, Scottish Borders, Skotlanti) on skotlantilainen maantiepyöräilijä. Hän on edustanut koko ammattilaisuransa, vuodesta 2021, Team DSM / Team Picnic PostNL -organisaatiota, kilpaillen ensin kaksi vuotta tallin kehitysjoukkueessa ja vuodesta 2023 alkaen ykkösjoukkueessa.
Saavutuksia.
Lähteet: Pro Cycling Stats, First Cycling
Giro della Valle d'Aosta, pistekilpailun ja 5. etapin voitto
CRO Race, nuorten kilpailun voitto
Volta ao Algarve, nuorten kilpailun voitto
Espanjan ympäriajo, 1. etapin (joukkueaika-ajo) voitto
Tour Down Under, kokonaiskilpailussa neljäs, 5. etapin voitto
GP Miguel Indurain, kolmas
Britannian ympäriajo, kokonaiskilpailussa toinen, nuorten kilpailun voitto
Tour of Guangxi, kokonaiskilpailussa toinen
Tour Down Under, kokonaiskilpailussa neljäs
UAE Tour, kokonaiskilpailussa viides
Sveitsin ympäriajo, kokonaiskilpailussa kolmas, 5. etapin voitto
Ranskan ympäriajo, kokonaiskilpailussa neljäs, nuorten kilpailussa toinen, 7. etapilla kolmas
Paul Draper

Paul Draper Jr. (25. lokakuuta 1909 – 20. syyskuuta 1996) oli yhdysvaltalainen steppi-tanssija ja koreografi. 
Elämä.
Paul Draper syntyi Muriel Sandersille ja Paul Draperille Firenzessä, Italiassa 25. lokakuuta 1909. Hänen vanhempansa olivat menneet naimisiin Yhdysvalloissa vuonna 1909 ja olivat muuttaneet sittenpian Italiaan. Hänen vanhempansa erosivat pian heidän muuttaessaan takaisin Yhdysvaltoihin vuonna 1913
Paul pakeni kotoa ollessaan 17-vuotiaana kaivaakseen ojia Woodstockissa, New Yorkissa. Lisäksi hän teki muitakin satunnaisia ​​töitä ympäri New Yorkia. Hän toimi mm. apulaismusiikkikriitikkona ja toimi hetken ohjaaja Arthur Murray -tanssikoulussa. Vuonna 1930 hän otti kuusi step-tanssituntia Tommy Nipin Broadwayn tanssikoulussa. 
Draper kehitti oman tyylinsä tanssia ja hänen sooloesityksissään oli teos "Sonata for Tap Dancer", joka tanssittiin ilman säestystä. Hän esiintyi huuliharppusoittaja Larry Adlerin kanssa vuosina 1939–1949. Heidän esiintymistensä kohokohta oli heidän versio Gershwinin I Got Rhythmistä, jota kutsutaan "show-stopperiksi". Vuonna 1949 Draperia ja Adleria syytettiin kommunisteiksi ja House Un-American Activities Committeen (HUAC) lisäsi heidät Hollywoodin musta listalle. Molemmat miehet lähtivät Yhdysvalloista vuonna 1951. Adler lähti Englantiin ja Draper meni Geneveen kolmeksi vuodeksi, kunnes palasi jälleen Yhdysvaltoihin.
Draper meni naimisiin balleriina Heidi Vosselerin kanssa 23. kesäkuuta 1941 Rio de Janeirossa. Vosseler asui hänen kanssaan Euroopassa, kunnes he palasivat Yhdysvaltoihin vuonna 1954. Pariskunnalla oli kolme tytärtä. Heidi kuoli keuhkosyöpään vuonna 1992, jolloin Paul jäi leskeksi. Paul Draper kuoli 20. syyskuuta 1996 kotonaan Woodstockissa New Yorkissa 86-vuotiaana keuhkolaajentumaan.
Arno Savela

Arno Aulis Savela (26. tammikuuta 1935 Heinola – 23. joulukuuta 2016 Helsinki) oli suomalainen arkkitehti, joka suunnitteli uransa aikana etenkin koulurakennuksia. Näihin lukeutui esimerkiksi Martinlaakson koulu, joka oli Suomen ensimmäinen peruskoulun opetussuunnitelman mukaisesti suunniteltu koulurakennus. 
Vuonna 1969 Savela perusti Kaupunkisuunnittelu Oy:n yhdessä Jaakko Salosen, Jaakko Ylisen, Pentti Riihelän ja Aatos Issakaisen kanssa. Yrityksen toimialana oli arkkitehtuuri- ja yhdyskuntasuunnittelu sekä alan teknillis-tieteellinen tutkimus. Yritys laati muun muassa Helsingin maalaiskunnan (nykyisen Vantaan) ensimmäisen yleiskaavan vuosina 1968–1969, Haaga-Vantaan yleissuunnitelman vuonna 1970 sekä Iso-Huopalahden virkistysalueen yleissuunnitelman vuonna 1971. Lisäksi hän työskenteli erinäisten arkkitehtitoimistojen palveluksessa, kuten Arkkitehtitoimisto Salonen-Savela (1964–1969) sekä Arkkitehtitoimisto Salonen-Savela-Ylinen.
Marianne Stokes

Marianne Stokes (s. Maria Léopoldine Preindlsberger, 1855 Graz – 1927) oli itävaltalais-brittiläinen taidemaalari. Hän oli yksi merkittävimmistä naismaalaareista impressionismin jälkeisellä aikakaudella ja tunnettiin erityisesti uskonnollisista maalauksistaan sekä temperatöistään.
Elämä ja ura.
Stokes opiskeli aluksi Grazin piirustusakatemiassa, josta hän sai apurahan Müncheniin siirtymistä varten vuonna 1874. Koska Münchenin taideakatemia ei tuolloin hyväksynyt naisopiskelijoita, hän opiskeli yksityisesti professori Wilhelm Lindenschmit nuoremman johdolla.
Vuonna 1880 Stokes muutti Pariisiin, jossa hän opiskeli Académie Trélat de Vignyssä ja myöhemmin Académie Colarossissa. Hän voitti hopeamitalin Colarossin "ilmeikkäät päät" -kilpailussa vuonna 1882. Pariisissa hän ystävystyi suomalaisen Helene Schjerfbeckin kanssa, jonka kanssa hän matkusti Bretagneen maalaamaan.
Pont-Avenissa Stokes tapasi tulevan aviomiehensä, brittiläisen maisemamaalarin Adrian Scott Stokesin vuonna 1883. He menivät naimisiin seuraavana vuonna ja asettuivat asumaan Lontooseen. Myöhemmin he muuttivat St Ivesin taiteilijayhteisöön Cornwalliin.
Taide.
Stokesin taiteellinen tyyli kehittyi läpi hänen uransa. Hänen varhaiset työnsä edustivat naturalismia, mutta myöhemmin hän siirtyi kohti symbolistisempaa ja prerafaeliittista tyyliä. 1890-luvun Italian-matkan jälkeen hän alkoi käyttää öljyvärien sijaan temperaa ja "gesso grossoa", mikä merkitsi siirtymistä henkisempään ilmaisuun.
Hän maalasi erityisesti naisia ja lapsia, mutta hänen töihinsä sisältyi myös uskonnollisia aiheita. Tunnetuimpia teoksia ovat "Madonna ja lapsi" (n. 1907–1908) ja "Kuolema ja neito" (1908). Stokes voitti kultamitalin Chicagon maailmannäyttelyssä vuonna 1893.
Stokes ja hänen miehensä matkustivat laajasti Unkarissa vuosina 1905–1908 dokumentoiden maan kansanperinnettä ja -pukuja maalauksiin, jotka julkaistiin myöhemmin kirjana.
Perintö.
Stokesin töitä on esillä monissa merkittävissä museoissa, kuten Musée d'Orsayssa Pariisissa, National Portrait Galleryssä Lontoossa ja Walker Art Galleryssä Liverpoolissa. Hänen työtään voidaan pitää synteesinä aikakauden taidevirtauksista, yhdistäen naturalismin, impressionismin, koristeellisen taiteen ja symbolismin elementtejä.
Troijan naiset (elokuva)

Troijan naiset () on vuonna 1971 ensi-iltansa saanut Michális Kakogiánniksen käsikirjoittama ja ohjaama draamaelokuva, jonka pääosissa ovat Katharine Hepburn, Vanessa Redgrave, Geneviève Bujold ja Eiríni Pappá. Elokuva perustuu Euripideen samannimisen antiikin kreikkalaisen tragedian vuonna 1937 julkaistuun Edith Hamiltonin tekemään englanninkieliseen käännökseen.
"Troijan naiset" sai ensi-iltansa Cannesin elokuvajuhlilla toukokuussa 1971, ja se julkaistiin elokuvateattereissa Yhdysvalloissa saman vuoden syksyllä.
Juoni.
Troijan sodan päättymisen jälkeen Troijan naiset – iäkäs kuningatar Hekabe, Andromakhe, Kassandra ja Helena – kokoontuvat tuhotun kaupungin muurien juurelle odottamaan tietoa kohtalostaan, että mihin kreikkalaiskaupunkeihin kukin joutuu sotavankina lähtemään.
Tuotanto.
"Troijan naisien" tuotanto alkoi elokuun lopussa ja päättyi lokakuun alussa vuonna 1970. Elokuva kuvattiin Atienzassa Espanjassa.
Qarjantau

Qarjantau (, ) on Tienšanin läntinen reunavuoristo Kazakstanin Türkistanin alueella sekä Uzbekistanin Taškentin alueen rajalla.
Keles- ja Ugomjokien välissä sijaitsevan koillis-lounaissuuntaisen vuorijonon pituus on 85–90 ja leveys 15–20 kilometriä. Korkein kohta on Myñbūlaq (uzbekiksi Mingbuloq, 2 828 metriä). Lounaassa Qarjantau laskeutuu Qorachatovin harjanteeksi. Lyhyempiä ja jyrkempiä kaakkoisrinteitä halkovat syvät rotkot. Luoteisrinteiltä saavat alkunsa monet Kelesin sivujoet.
Vuoret ovat muodostuneet etupäässä vulkaanisista kivilajeista, kalkki- ja hiekkakivestä, liuskeesta ja konglomeraatista. Niillä esiintyy paljon karsti-ilmiöitä. Rinteillä kasvaa ruohoa, pensaita, katajia ja villejä hedelmäpuita.
Edistyspuolue (Yhdysvallat, 1924–1925)

Edistyspuolue (, 1924–1925) oli yksi kolmesta samannimisestä eri aikoina toimineesta puolueesta Yhdysvalloissa. Sen perustivat vuoden 1924 presidentinvaaleja varten ihmiset, jotka olivat tyytymättömiä demokraattien ja republikaanien konservatiivisiin asenteisiin ja ohjelmiin. Edistyspuolueeseen kuului liberaaleja, maalaisliittolaisia, edistyksellisiä republikaaneja, sosialisteja ja työväen edustajia. 
Puolue valitsi presidenttiehdokkaakseen Wisconsinin senaattorin Robert M. La Folletten, joka kuului myös vuoden 1912 edistyspuolueen perustajiin. Follette oli jo 69-vuotias ja kärsi terveysongelmista. Varaprersidenttiehdokkaana oli Montanan uudistusmielinen demokraattisenaattori Burton K. Wheeler.
Vaalikampanjassaan Edistyspuolue lupasi ”siivota” valtionhallinnon, valvoa luonnonvaroja julkisesti, kansallistaa rautatiet ja alentaa veroja. Se puhui paljon silloisen hallinnmon korruptiosta ja nosti esille myös rotuun liittyvät kysymykset, erityisesti uudelleen vahvistumassa olleen Ku Klux Klanin.
Puolue sai vain noin 17 prosenttia äänistä, eikä se vaikuttanut vaaleihin, joissa presidentti Calvin Coolidge ja republikaanit saivat enemmistön. Edistyspuolue hajosi, kun La Follette kuoli vaaleja seuraavana vuonna.
Edistyspuolue (Yhdysvallat, 1948)

Edistyspuolue (, 1948) oli yksi kolmesta samannimisestä eri aikoina toimineesta puolueesta Yhdysvalloissa. Sen perusti vuoden 1948 presidentinvaaleja varten Henry A. Wallace, joka oli tyytymätön presidentti Harry S. Trumanin demokraattien toimintaan. Toisin kuin vuosien 1912 ja 1924 edistykselliset puolueet, Wallacen puolue keskittyi kampanjassaan ulkopolitiikkaan eikä niinkään maan sisäisten kysymysten ratkaisutapoihin. Se kannatti erityisesti sovittelevampaa politiikkaa Neuvostoliittoa kohtaan. 
Wallace sai yli miljoona suoraa ääntä vuoden 1948 vaaleissa. Wallacen äänet jakautuivat eri osavaltioihin, joten hän ei lopulta saanut yhtään valitsijamiestä.
Puolue ei osallistunut enää muihin vaaleihin.